OKRESNÁ PROKURATÚRA KOŠICE I 
Mojmírova 5, 041 47 Košice 1

Číslo: 2 Pv 425/15/8802	Košice I  13.07.2016
EEČ: 2-63-73-2016

U Z N E S E N I E

Trestná vec:	obv. XXXXX 
Trestný čin:	Prečin Porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Košice I

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX XXXXX, Slovensko
väzba: nie
a
poškodenou:  
1.	XXXXX 
Obsahom zmieru je:
- obvinený a zástupkyňa poškodenej strany uzavreli dňa 21.03. 2016 dohodu o zmieri, v rámci ktorej zástupkyňa poškodenej strany uviedla, že Správe mestskej zelene, Košice nevznikla žiadna škoda, a teda, že si neuplatňuje nárok na náhradu škody.
- dňa 21.03. 2016 zložil na účet Krajskej prokuratúry v Košiciach peňažnú sumu vo výške 200,- eur, určenú vo výške 100,- eur na pomoc obetiam trestnej činnosti a vo výške 100,- eur pre Vysokošpecializovaný odborný ústav geriatrický sv. Lukáša, Košice, čXXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX 8 XXXXX, Slovensko
väzba: nie
ktorý je trestne stíhaný pre trestný čin:
- Prečin Porušovanie ochrany rastlín a živočíchov podľa § 305 odsek 1 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ Košice - Dargovských hrdinov pod spisovou značkou ORP-1990/DH-KE-2015.

na tom skutkovom základe, že: 
v Košiciach, v katastrálnom území Furča na parcelách č. 1604/192 a 1604/102 v lokalite  Prešovská cesta, v mesiacoch október a november 2014, na základe jeho pokynu, ako spolukonateľa spol. Aquaseed, s.r.o.,  doposiaľ nestotožnení zamestnanci uvedenej spoločnosti výrubali stromy- 1 ks dub letný, 1 ks javor mliečny, 2 ks hloh jednosemenný, 1 ks orech kráľovský a kry druhov- drieň obyčajný, ruža šípová, slivka trnková, baza čierna, svíb biely a javor poľný vo výmere 470m2, a to v rozpore so zákonom č. 534/2002 Z. z. o ochrane prírody a krajiny, čím takto spôsobil Správe mestskej zelene, Košice, celkovú škodu vo výške 12.399,56,- eur.  
 
Odôvodnenie:
Uznesením povereného príslušníka Obvodného oddelenia PZ Košice- Dargovských hrdinov, sp. zn. ČVS: ORP-1990/DH-KE-2015 zo dňa 07.07.2015 bolo podľa § 199 ods. 1 Trestného poriadku začaté trestné stíhanie a dňa 23.12. 2015 podľa § 206 ods. 1 Trestného poriadku vznesené obvinenie obvinenému XXXXX pre prečin porušovania ochrany rastlín a živočíchov podľa § 305 ods. 1 písm. c/ Trestného zákona, na skutkovom základe, uvedenom vo výrokovej časti tohto uznesenia. 
             
             Preskúmaním príslušného spisového materiálu som zistila, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

            Obvinený a zástupkyňa poškodenej strany uzavreli dňa 21.03. 2016 dohodu o zmieri, v rámci ktorej zástupkyňa poškodenej strany uviedla, že Správe mestskej zelene, Košice nevznikla žiadna škoda, a teda, že si neuplatňuje nárok na náhradu škody.

            Obvinený a zástupkyňa poškodenej strany  zhodne vyhlásili, že zmier uzavreli slobodne a vážne, obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

            Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval a prisľúbil, že sa v budúcnosti bude vyvarovať takému konaniu. 

            Dňa 21.03. 2016 zložil na účet Krajskej prokuratúry v Košiciach peňažnú sumu vo výške 200,- eur, určenú vo výške 100,- eur na pomoc obetiam trestnej činnosti a vo výške 100,- eur pre Vysokošpecializovaný odborný ústav geriatrický sv. Lukáša, Košice, č. ú. XXXXX

            Táto suma je primeraná závažnosti spáchaného trestného činu. 
 
            Obvinený a zástupkyňa poškodenej strany s týmto spôsobom vybavenia veci vyslovili súhlas. 

           Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

          Preto som rozhodla tak, ako je to uvedené vo výrokovej časti tohto uznesenia.  
Poučenie:
Proti tomuto uzneseniu nie je prípustná sťažnosť. 

Mgr. Nina Bidovská 
prokurátorka